బేబీ

బేబీ 2023లో విడుదలైన తెలుగు సినిమా. మాస్ మూవీ మేకర్స్ బ్యానర్‌పై గోవర్ధన మారుతీ, ఎస్‍కేఎన్ నిర్మించిన ఈ చిత్రానికి సాయి రాజేష్  దర్శకత్వం వహించాడు. ఆనంద్‌ దేవరకొండ, వైష్ణవి చైతన్య, విరాజ్ అశ్విన్ ప్రధాన పాత్రల్లో నటించిన ఈ సినిమాలోని ‘ప్రేమిస్తున్నా..నీ ప్రేమలో జీవిస్తున్నా..’ పాటను 2023 మే 16న నటి రష్మికా మందన్న  విడుదల చేయగా, ట్రైలర్‌ను జులై 07న విడుదల చేసి, సినిమాను జులై 14న విడుదలైంది. 

'బేబీ' సినిమా విడుదలైన తరువాత కేవలం 11 రోజుల్లో దాదాపు 70 కోట్ల కలెక్షన్స్‌ను వసూలు చేసింది.  ఈ సినిమా ఆగస్ట్ 25న  ఆహా ఓటీటీలో స్ట్రీమింగ్ ప్రారంభమైంది.

నటీనటులు

 ఆనంద్ దేవరకొండ
 వైష్ణవి చైతన్య
 విరాజ్ అశ్విన్
 నాగబాబు 
 హర్ష చెముడు
 లిరీషా కునపరెడ్డి
 కుసుమ డేగలమర్రి   
 సాత్విక్ ఆనంద్ 
 బబ్లూ 
 సీత 
 మౌనిక 
 కీర్తన

కథ 
వైషు అలియాస్ వైష్ణవి (వైష్ణవి చైతన్య) బస్తీలో ఉంటూ చిన్నప్పటి నుంచి తన ఎదురింట్లో ఉండే ఆనంద్ (ఆనంద్ దేవరకొండ)ను స్కూల్ డేస్ నుంచి ప్రేమిస్తుంటుంది. టెన్త్ ఫెయిల్ అవ్వడం వల్ల ఆనంద్ దేవరకొండ ఆటో డ్రైవర్‌గా   స్థిరపడతాడు. వైష్ణవి ఇంటర్ పూర్తి చేసి ఓ ప్రైవేట్ ఇంజినీరింగ్ కాలేజీలో చేరడంతో కొత్త పరిచయాల వల్ల ఆమె ఆలోచనా విధానంలో మార్పులు మొదలవుతాయి. ఈ క్రమంలో తన క్లాస్మెట్ విరాజ్(విరాజ్ అశ్విన్)కు వైషు దగ్గరవుతుంది. దీంతో అనుకోని పరిస్థితుల వల్ల విరాజ్ వైష్ణవి శారీరకంగా దగ్గరవ్వాల్సి వస్తుంది. వీరిద్దరి వ్యవహారం ఆనంద్ కు తెలిసిందా ? చివరకు ఆనంద్, విరాజ్ లలో వైష్ణవి ఎవర్ని ప్రేమించింది? తరువాత ఏమి జరిగింది అనేదే మిగతా సినిమా కథ.

సాంకేతిక నిపుణులు
బ్యానర్:   మాస్ మూవీ మేకర్స్
నిర్మాత: గోవర్ధన మారుతీ, ఎస్‌కెఎన్ (శ్రీనివాస కుమార్ నాయుడు)  
కథ, స్క్రీన్‌ప్లే, దర్శకత్వం:సాయి రాజేష్ 
సంగీతం: విజయ్‌ బుల్గానిన్‌ 
సినిమాటోగ్రఫీ: ఎం.ఎన్. బాలిరెడ్డి  
పాటలు: అనంత శ్రీరామ్, కళ్యాణ్ చక్రవర్తి, సురేష్ బానిశెట్టి 
ఎడిటర్ : విప్లవ్ నైషధం
కో- నిర్మాత: ధీరజ్ మొగిలినేని
ఎగ్జిక్యూటివ్ నిర్మాత: సతీష్ దాసరి 
కొరియోగ్రాఫర్ :విజయ్ పోలాకి
ఆర్ట్ : సురేష్ భీమిగాని
 పాటలు

మూలాలు

వర్గం:2023 తెలుగు సినిమాలు